ຜູ້ສະມັກ ປະທານາທິບໍດີ ພັກຣີພັບບລີກັນ ໂຕ້ວາທີ ທີ່ຣັດໄອໂອວາ
ຜູ້ສະມັກ ຂອງພັກຣີພັບບລີກັນ ໂຕ້ວາທີເທື່ອສຸດທ້າຍ ກ່ອນຂັ້ນຕອນການຄັດເລືອກ ຜູ້ຕາງໜ້າຂອງພັກ ເລີ່ມຕົ້ນຂຶ້ນ.
ພວກທີ່ຫວັງຈະໄດ້ຖືກແຕ່ງຕັ້ງໃຫ້ເປັນຜູ້ສະມັກປະທານາທິບໍດີຂອງພັກຣີີພັບບລີກັນໄດ້ໂຕ້ ວາທີກັນໃນແລງວັນພະຫັດວານນີ້ ທີ່ລັດໄອໂອວາ ຊຶ່ງເປັນລັດທີ່ມີອິດທິພົນທາງການເມືອງ ໃນເຂດພາກກາງຂອງສະຫະລັດ ບ່ອນທີ່ຂັ້ນຕອນໃນການແຕ່ງຕັ້ງແຫ່ງຊາດ ຈະເລີ່ມຂຶ້ນໃນ ອີກບໍ່ຮອດສອງອາທິດ ບັນດາຜູ້ສະມັກຂອງພັກຣີພັບບລີກັນ ໄດ້ໃຊ້ເວລາສ່ວນໃຫຍ່ໃນການໂຕ້ວາທີ 2 ຊົ່ວໂມງຕິ ຕຽນທ່ານ Newt Gingrich ທີ່ໄດ້ກາຍເປັນຜູ້ມີຄະແນນສຽງນຳໜ້າ ໃນຊ່ວງສຸດທ້າຍຂອງ ການໂຄສະນາຫາສຽງໃນການເລືອກຕັ້ງຂັ້ນຕົ້ນ ອະດີດປະທານສະພາຕໍ່າຂອງສະຫະລັດ ໄດ້ກ່າວປ້ອງກັນການພົວພັນແບບເຊື່ອມເສຍຂອງ ທ່ານກັບບໍລິສັດໃຫ້ເງິນກູ້ຢືມຊື້ເຮືອນຍັກໃຫຍ່ Freddie Mac ຊຶ່ງທ່ານ Gingrich ຍອມ ຮັບວ່າ ທ່ານໄດ້ຮັບເງິນ 1 ລ້ານ 6 ແສນໂດລາ ຈາກບໍລິສັດທີ່ໄດ້ຮັບການໜຸນຫຼັງຈາກລັດ ຖະບານດັ່ງກ່າວ ແຕ່ກ່າວຢືນຢັນວ່າ ທ່ານບໍ່ໄດ້ວິ່ງເຕັ້ນທາງການເມືອງໃຫ້ບໍລິສັດທີ່ວ່ານີ້ ສຳລັບອະດີດຜູ້ປົກຄອງລັດແມັສຊາຈູແຊັສທ່ານ Mitt Romney ຊຶ່ງເປັນຜູ້ໄດ້ຮັບຄະແນນ ສຽງສະໜັບສະໜຸນໃນຂັ້ນຕົ້ນນັ້ນ ໄດ້ເພັ່ງເລັ່ງຄວາມສົນໃຈສ່ວນໃຫຍ່ໃສ່ປະທານາທິບໍດີບາ ຣັກໂອບາມາ ທ່ານ Romney ໄດ້ກ່າວຫາທ່ານໂອບາມາວ່າດຳເນີນນະໂຍບາຍການຕ່າງ ປະເທດແບບຍອມຕາມ ແລະຕິຕຽນທ່ານທີ່ໄດ້ຕອບໂຕ້ແບບບໍ່ເຂັ້ມແຂງໃນການພະຍາຍາມ ເພື່ອໃຫ້ມີການສົ່ງເຮືອບິນບໍ່ມີຄົນຂັບ ທີ່ປະສົບອຸບັດຕິເຫດຕົກຢູ່ໃນອີຣ່ານເມື່ອໄວໆມານີ້ ຂະນະດຽວກັນ ສະມາຊິກສະພາຕໍ່າຈາກຣັດເທັກຊັສ ທ່ານ Ron Paul ທີ່ໄດ້ຮັບຄະແນນ ດີໃນການຢັ່ງຫາງສຽງ ຢູ່ທີ່ຣັດໄອໂອວາເມື່ອໄວໆມານີ້ໄດ້ໃຊ້ການໂຕ້ວາທີກ່າວປ້ອງກັນທັດ ສະນະຄວາມເຫັນ ກ່ຽວກັບນະໂຍບາຍການຕ່າງປະເທດ ທີ່ເປັນບັນຫາຖົກຖຽງໂຕ້ແຍ້ງຂອງ ທ່ານ ທ່ານ Ron Paul ທີ່ໄດ້ຕຳໜິຕິຕຽນຢ່າງໜັກຕໍ່ການດຳເນີນຄວາມພະຍາຍາມທາງ ທະຫານຂອງສະຫະລັດໄດ້ກ່າວເຖິງສົງຄາມໃນອີຣັກທີ່ຫາກໍສິ້ນສຸດລົງນັ້ນວ່າ “ບໍ່ມີປະໂຫຍດ ຫຍັງ” ນອກນັ້ນແລ້ວ ເຂົ້າຮ່ວມໃນການໂຕ້ວາທີເທື່ອນີ້ ກໍມີຜູ້ປົກຄອງລັດເທັກຊັສ ທ່ານ Rick Perry ສະມາຊິກສະພາຕໍ່າ ທ່ານນາງ Michele Bachmann ອະດີດສະມາຊິກສະພາ ສູງຈາກລັດເພັນຊີລເວເນຍທ່ານ Rick Santorum ແລະທ່ານ Jon Huntsman ອະ ດິດຜູ້ປົກຄອງລັດຢູທາ ຊຶ່ງຄັ້ງນຶ່ງເຄີຍເປັນເອກອັກຄະລັດຖະທູດສະຫະລັດ ປະຈຳປະເທດ ຈີນຂອງທ່ານໂອບາມາ ນີ້ແມ່ນການໂຕ້ວາທີເທື່ອສຸດທ້າຍ ກ່ອນຂັ້ນຕອນການແຕ່ງຕັ້ງຜູ້ສະມັກປະທານາທິບໍດີຂອງ ພັກເລີ່ມຂຶ້ນດ້ວຍການຄັດເລືອກຂອງຜູ້ມີສິດປ່ອນບັດທີ່ລັດໄອໂອວາຫຼື Iowa Caucuses ໃນວັນທີ 3 ມັງກອນຈະມານີ້